# Serguei Movsessian

Serguei Movsessian (en rus: Сергей Мовсесян, en armeni: Սերգեյ Մովսեսյան), (Tbilisi, RSS de Geòrgia, 3 de novembre de 1978), és un jugador d'escacs armeni i eslovac, que té el títol de Gran Mestre des de 1997. Va viure a Armènia (el país del seu pare) fins a l'adolescència, i posteriorment es va traslladar a Eslovàquia, país del qual té la nacionalitat. Movsessian ha jugat molts anys representant Eslovàquia, però des de les darreries de 2010 torna a representar la federació armènia.
A la llista d'Elo de la FIDE del novembre de 2022, hi tenia un Elo de 2624 punts, cosa que en feia el jugador número 5 (en actiu) d'Armènia, i el 143è millor jugador al rànquing mundial. El seu màxim Elo va ser de 2751 punts, a la llista de gener de 2009 (posició 11 al rànquing mundial).

## Resultats destacats en competició

El 1998 es proclamà Campió de la República Txeca. El 1999 va assolir els quarts de final del Campionat del món d'escacs a Las Vegas, però hi va perdre contra en Vladímir Akopian, 1.5-2.5. Els anys 2002 i 2007 es proclamà campió d'Eslovàquia.
Ha guanyat els torneigs internacionals de Sarajevo (2002 i 2007), el torneig Czech Coal Carlsbad a Karlovy Vary de 2007, el Memorial Mikhaïl Txigorin de Sant Petersburg de 2007 i el torneig-B del Torneig d'escacs Corus el 2008, un punt sencer per damunt de Nigel Short i Etienne Bacrot. Movsessian va creuar la barrera dels 2700 punts Elo el juliol de 2008.
L'any següent, el 2009, va jugar al torneig principal del Tata Steel, i hi acabà segon, empatat a punts amb Levon Aronian i Teimur Radjàbov, mig punt per sota del campió, Serguei Kariakin. El gener de 2011, fou tercer al Torneig de Cap d'Any de Reggio Emilia, un Categoria XVIII, amb 5/9 punts (+1 -0 =8), rere Vugar Gaixímov i Paco Vallejo. El juny de 2011 va jugar un matx a Praga contra David Navara, que va perdre (+0 -1 =5).
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una raonable actuació; avançà fins a la segona ronda, quan fou eliminat per Judit Polgár (½-1½). Fou setè al Campionat d'Europa d'escacs individual de 2013 a Legnica, Polònia, empatat amb altres jugadors amb 8 punts d'11 possibles (el campió fou Oleksandr Moissèienko).

## Vida privada

Movsessian, que parla amb fluïdesa vuit idiomes, és casat amb la Gran Mestre Femení (WGM) Petra Krupkova.

## Llibres

* Movsessian, Serguei; Klima, Lukas. Czech Open: Pardubice Phenomenon. Caissa Hongria, 2009. ISBN 978-80-86725-08-6.

## Notes i referències

* 1 2 3 «Serguei Movsessian: Nota biogràfica» (en anglès). gibraltarchesscongress.com, 2010. Arxivat de l'original el 2014-07-02. [Consulta: 23 desembre 2014].
* 1 2 «Nota biogràfica de Serguei Movsessian» (en anglès). Chessgames.com. [Consulta: 22 maig 2011].
* ↑ «53rd Torneo di Capodanno in Reggio Emilia - Round Three» (en anglès). Chessdom. Arxivat de l'original el 2011-12-21. [Consulta: 1r gener 2011].
* ↑ «"Rànquing d'escaquistes per federació: Armènia"» (en anglès). lloc web de la FIDE. [Consulta: 12 novembre 2022].
* ↑ Posició al rànquing mundial i evolució Elo de Serguei Movsessian «benoni.de». Arxivat de l'original el 2014-02-02. [Consulta: 25 maig 2011]. (alemany)
* ↑ «Historial del Campionat de la República Txeca» (en castellà). ajedrezdeataque.com. [Consulta: 27 novembre 2009].
* ↑ «Campionat del món de Las Vegas, 1999» (en anglès). The Week in Chess 249. Arxivat de l'original el 2009-09-25. [Consulta: 22 maig 2011].
* ↑ Movsesian wins Bosna 2007 in Sarajevo, Chessbase, 29 de maig de 2007 (en anglès). (anglès)
* ↑ «Reportatge sobre el 37è Torneig de Bòsnia, a Sarajevo, 2007» (en castellà). Chessbase, 2007. [Consulta: 23 maig 2011].
* ↑ «Notícia sobre el Memorial Mikhaïl Txigorin de 2007» (en neerlandès). Chess news by ChessVibes. Arxivat de l'original el 2012-09-06. [Consulta: 22 maig 2011].
* ↑ «Aronian and Carlsen share first at Corus» (en anglès). Chessdom. Arxivat de l'original el 2008-10-16. [Consulta: 23 maig 2011].
* ↑ «Classificació final del Torneig Tata Steel de 2009». Lloc web oficial del torneig Tata Steel. Arxivat de l'original el 2011-01-31. [Consulta: 25 maig 2011].
* ↑ Crowther, Mark. «Gashimov wins Reggio on tie-break from Vallejo» (en anglès). The Week in Chess, 06-01-2011. Arxivat de l'original el 2011-11-30. [Consulta: 24 maig 2011].
* ↑ «Navara beats Movsisian [sic] in CEZ Chess Trophy 2011» (en anglès). ChessBase.com, 24-06-2011. [Consulta: 12 gener 2012].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 novembre 2011].
* ↑ Mark Crowther. «14th European Individual Championships 2013» (en anglès), 16-05-2013. [Consulta: 29 juliol 2013].
* ↑ «Campionat d'Europa absolut 2013: Classificació final». chess-results.com. [Consulta: 29 juliol 2013].
* ↑ Odesskij, Ilya. «Entrevista a Movsessian» (en rus). e3e5.com. [Consulta: 24 maig 2011].
* ↑ Wall, Bill. «Relatives of Chessplayers» (en anglès). Arxivat de l'original el 2015-04-03. [Consulta: 24 maig 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 25 maig 2011].